rejauldu/bengali-wikipedia huggingface dataset:
কার্লোস মার্তিন দোমিঙ্গেস (, ; জন্ম: ২২ এপ্রিল ২০০২; কার্লোস মার্তিন নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব আতলেতিকো মাদ্রিদের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় অথবা ডান পার্শ্বীয় আক্রমণভাগের খেলোয়াড় হিসেবে খেলেন।  ২০২৩ সালে, মার্তিন স্পেন অনূর্ধ্ব-২১ দলের হয়ে স্পেনের বয়সভিত্তিক পর্যায়ে অভিষেক করেছেন।  প্রারম্ভিক জীবন কার্লোস মার্তিন দোমিঙ্গেস ২০০২ সালের ২২শে এপ্রিল তারিখে স্পেনের মাদ্রিদে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মার্তিন স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। ২০২৩ সালের ১৩ই অক্টোবর তারিখে তিনি উজবেকিস্তান অনূর্ধ্ব-২১ দলের বিরুদ্ধে ম্যাচে স্পেন অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/4198591  তথ্যসূত্র  বহিঃসংযোগ               বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:আতলেতিকো মাদ্রিদের ফুটবলার বিষয়শ্রেণী:লা লিগার খেলোয়াড় বিষয়শ্রেণী:স্পেনের আন্তর্জাতিক যুব ফুটবলার বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার বিষয়শ্রেণী:স্পেনীয় পুরুষ ফুটবলার বিষয়শ্রেণী:মাদ্রিদের ফুটবলার
চীনা দর্শনের উৎপত্তি হয় বসন্ত ও শরৎ যুগের শাসনামলে (chunqiu ) এবং যুদ্ধরত রাষ্ট্র যুগের শাসনামলে (), এই সময়কালটা " শতাধিক চিন্তাধারার স্কুল " নামে ও পরিচিত, যারা নিজেদের উল্লেখযোগ্য বৌদ্ধিক ও সাংস্কৃতিক চিন্তাধারার বিকাশের মাধ্যমে বিকাশ লাভ করেছিল। যদিও চীনা দর্শনের বেশিরভাগটাই যুদ্ধরত রাষ্ট্র যুগের শাসনামলে শুরু হয়েছিল, তবুও চীনা দর্শনের মূল চিন্তাধারা কয়েক হাজার বছর ধরে বিদ্যমান রয়েছে। কিছু চিন্তাবিদ মনে করেন, চীনা দর্শনের মূল চিন্তাধারার শুরুটা আই চিং বা পরিবর্তনের বই-এর  (周易/已經 zhou yi/yi jing) হাত ধরেই শুরু হয়েছিল, ধারণা করা হয় যে এই বইটি ছিল ভবিষ্যদ্বাণীর একটি প্রাচীন সংকলনে, যা আনুমানিক 672 খ্রিস্টপূর্বাব্দে রচিত হয়েছিল। page 60, Great Thinkers of the Eastern World, edited Ian McGreal Harper Collins 1995,   তথ্যসূত্র  বিষয়শ্রেণী:চীনের ইতিহাস বিষয়শ্রেণী:চীনা সাহিত্য বিষয়শ্রেণী:চীনা সংস্কৃতি বিষয়শ্রেণী:চীনা দর্শন বিষয়শ্রেণী:প্রথাগত চীনা ভাষার লেখা থাকা নিবন্ধ বিষয়শ্রেণী:জাপানি ভাষার লেখা থাকা নিবন্ধ বিষয়শ্রেণী:চীনা ভাষার লেখা থাকা নিবন্ধ বিষয়শ্রেণী:চীনের সাংস্কৃতিক ইতিহাস
100x100px|পাই  ...মুখস্থভাবে গাণিতিক ধ্রুবক পাইয়ের মান বলাতে গিনেসের স্বীকৃতিপ্রাপ্ত রেকর্ড হল দশমিক বিন্দুর পরে ৭০,০০০ ঘর পর্যন্ত, যার অধিকারী ভারতের নাগরিক রাজবীর মীনা?  ...ভারতের গুজরাত রাজ্যে অবস্থিত সোমনাথ মন্দির অতীতে ছয়বার ধ্বংসপ্রাপ্ত হলেও, প্রতিবারই তা শীঘ্রই পুনর্নিমাণ করা হয়?  ...অ্যাঞ্জেলিনা জোলি অভিনীত লারা ক্রফ্‌ট: টুম্ব রেইডার এখন পর্যন্ত ভিডিও গেমভিত্তিক চলচ্চিত্রগুলির মধ্যে সবচেয়ে ব্যবসাসফল চলচ্চিত্র?  ...ইন্দিরা গান্ধীর হত্যাকারী সৎবন্ত সিংহ শেষ ব্যক্তি যাকে দিল্লির প্রসিদ্ধ তিহার জেলে ফাঁসি দেওয়া হয়?  ...ভারতের তিহার কেন্দ্রীয় কারাগারের বন্দীদের দ্বারা উৎপাদিত পণ্যসামগ্রী তিহার নামক মার্কা নামে বিপণন করা হয়?
গজারিয়া ইউনিয়ন বাংলাদেশের মুন্সীগঞ্জ জেলার অন্তর্গত গজারিয়া উপজেলার একটি ইউনিয়ন।   ভৌগোলিক উপাত্ত   গজারিয়া ইউনিয়নের আয়তন- ৩৬৮০ একর।  গ্রাম - ১৯ টি, মৌজা - ১৪ টি।    জনসংখ্যার উপাত্ত  বাংলাদেশের ২০১১ সালের আদমশুমারী অনুযায়ী গজারিয়া ইউনিয়নের মোট জনসংখ্যা ১৪৪৮৭ জন। এদের মধ্যে ৭১৭১ জন পুরূষ এবং ৭৩১৬ জন মহিলা।    ইতিহাস    শিক্ষা   শিক্ষার হার - ৫৩.৩৪ %   প্রাথমিক বিদ্যালয় - ১০ টি  মাধ্যমিক বিদ্যায় - ০২ টি    অর্থনীতি    উল্লেখযোগ্য ব্যাক্তিবর্গ  সৈয়দ মাহফুজ উল্লাহ সাহেব।   ঐতিহ্যবাহী ফুলদি সাহেব বাড়ির সন্তান। দীর্ঘ ৪৫ বছর গাজরিয়া ইউনিয়ন বোর্ডের প্রেসিডেন্ট ও পরবর্তীতে গজারিয়া ইউনিয়ন পরিষদের প্রথম চেয়ারম্যান ছিলেন।    দশনীয় স্থান  ফুলদি জমিদার বাড়ি।  গজারিয়া ঘাট।   বিবিধ    আরও দেখুন    বহিঃসংযোগ    তথ্যসূত্র   বিষয়শ্রেণী:গজারিয়া উপজেলার ইউনিয়ন
স্বপ্নপুরী বাংলাদেশের দিনাজপুর জেলায় অবস্থিত একটি স্বয়ংসম্পূর্ণ কৃত্রিম চিত্তবিনোদন পার্ক। এখানে সারা বাংলাদেশে থেকে পর্যটক আসে,এটার সৌন্দর্য উপভোগ করার জন্য। বিশেষ করে স্কুল ও কলেজের শিক্ষার্থী গুলো তাদের পিকনিক স্পষ্ট হিসেবে এটাকে নির্ধারণ করে। এছাড়াও দেশ বিদেশের দর্শনার্থী, পর্যটক, নাট্যকার, চলচ্চিত্রকারদের দৃষ্টি আকর্ষণ করতে সমর্থ হয়েছে।   অবস্থান ও ভ্রমণ  স্বপ্নপুরী রংপুর বিভাগের দিনাজপুর জেলার নবাবগঞ্জ উপজেলার আফতাবগঞ্জে অবস্থিত। যা উপজেলা সদর থেকে ১৫ কি. মি. উত্তর দিকে ৯ নং কুশদহ ইউনিয়ন পরিষদের অধীন খালিপপুর মৌজার অধীন।  রাজধানী ঢাকা থেকে বাসে নবাবগঞ্জ অথবা ফুলবাড়ি নেমে স্বপ্নপুরীতে যাওয়া যায়। চাইলে দিনাজপুর থেকেও যেতে পারবেন। এছাড়া বেশ কয়েকটি আন্তঃনগর ট্রেন ফুলবাড়ি হয়ে দিনাজপুর, পঞ্চগড় বা চিলাহাটি পর্যন্ত চলাচল করে। এসব ট্রেনে করে ফুলবাড়ি বা পার্বতীপুর রেলওয়ে জংশনে নেমে অটোরিক্সায় করেও যাওয়া যায়। চলাচলকারী ট্রেনগুলোর মধ্যে নীলসাগর এক্সপ্রেস, দ্রুতযান এক্সপ্রেস, একতা এক্সপ্রেস ইত্যাদি উল্লেখযোগ্য।   ইতিহাস  কুশদহ ইউনিয়নের চেয়ারম্যান মো: দেলওয়ার হোসেন তার শ্রম ও অর্থের বিনিময়ে ১৯৮৯ সালে স্বপ্নপুরীর কাজ শুরু করেন। বর্তমানে এটি দিনাজপুর-৬ আসনের সাবেক জাতীয় সংসদ সদস্য শিবলি সাদিকের অধীনে এটি চালু আছে।   আয়োজন  thumb|স্বপ্নপুরী পার্কের একটি রাইড সম্পূর্ণ ব্যক্তিগত উদ্যোগে প্রায় ১৫০ একর জমির উপর গড়ে উঠেছে নান্দনিক সৌন্দর্যের এক স্বপ্নিল বিনোদন জগত স্বপ্নপুরী। এখানে বিভিন্ন রাইডস, চিড়িয়াখানা, রেস্ট হাউজ, বাগান, হ্রদ, বিশ্বের বিভিন্ন প্রজাতির মাছ, 'রংধনু' আর্ট গ্যালারি, 'মহা মায়া ইন্দ্রজাল' নামে জাদুর গ্যালারী এবং কেন্দ্রীয় পিকনিকের একটি কেন্দ্র আছে। ভি,আই,পি, রেস্ট হাউস ১০টি, মধ্যম শ্রেণীর ১৪ টি এবং অন্যান্য ০৮ টি রেষ্ট হাউস নির্মাণ করা হয়েছে। বর্তমানে আরও রেষ্ট হাউস নির্মাণসহ স্বপ্নপুরীর উন্নয়নের কাজ চলছে। কেবলকার, ঘোড়ারগাড়ী, চিড়িয়াখানা, কৃত্রিম চিড়িয়াখানা, কৃত্রিম মস্য জগত, রেষ্টুরেন্ট আছে।  এখানে কৃত্রিম মাছ এবং বিভিন্ন  প্রাণীদের সঙ্গে, বিশ্বকে খুঁজে পেতে পারেন।  বিনোদনের জন্য রয়েছে ছোট অনেক রাইডস।  কৃত্রিম লেকে স্পিডবোটে চড়ে নিতে পারেন দুরন্ত অভিজ্ঞতা। প্রাণিজগতের, এমি, মোরাল, ডাইনোসর, কাব্যপ্রতিভা এবং অনেক অন্যান্য প্রাণীর মতো কিছু প্রাণীর কৃত্রিম মূর্তিও রয়েছে।  ভাস্কর্য এবং চিত্রকলার বিভিন্ন ধরনের জন্য 'রংধনু' আর্ট গ্যালারি,. 'মহা মায়া ইন্দ্রজাল' এ, জাদু উপভোগ করতে পারেন। বিভিন্ন ধরনের প্রাণী দ্বারা চিড়িয়াখানা পূর্ণ।  কেউ পরিবার সহ কৃত্রিম  প্রাকৃতিক সৌন্দর্য এবং কার্যক্রম এই পর্যবেক্ষক সঙ্গে তার পুরো দিনে ভোগ করতে পারেন। এখানে প্রতি বছর প্রচুর দর্শক  আসে।   শৈল্পিক ভাস্কর্য   একটি কৃত্রিম হ্রদ  একটি রবীন্দ্রনাথ ঠাকুরের ভাস্কর্য  ভাস্কর্য পরী  ভাস্কর্য ডাইনোসর  গ্যালারী thumb thumb|স্বপ্নপুরি অফিস   তথ্যসূত্র   বিষয়শ্রেণী:বাংলাদেশের উদ্যান বিষয়শ্রেণী:১৯৮৯-এ প্রতিষ্ঠিত বিষয়শ্রেণী:১৯৮৯-এ বাংলাদেশে প্রতিষ্ঠিত বিষয়শ্রেণী:দিনাজপুর জেলার দর্শনীয় স্থান
অবিচ্ছিন্নতার নীতি (ইংরেজিতে: Law of Continuity) হচ্ছে একটি অনুসন্ধানী নীতি যা লিবনিজ তার পূর্ববর্তী কুসের নিকোলাস এবং জোহানেস কেপলার এর রেখে যাওয়া কাজের ভিত্তিতে উপস্থাপন করেন। এই নীতি অনুসারে “সসীমের জন্য যা সফল তা অসীমের জন্যও সফল।”Karin Usadi Katz and Mikhail G. Katz (2011) A Burgessian Critique of Nominalistic Tendencies in Contemporary Mathematics and its Historiography. Foundations of Science.  See arxiv যার মূল অর্থ হচ্ছে প্রকৃতির সব কিছুই অবিচ্ছিন্ন, প্রকৃতিতে কোন বিচ্ছিন্নতা বা ফাঁক নেই।Marc Bobro, Leibniz on Causation, স্ট্যানফোর্ড এনসাইক্লোপিডিয়া অফ ফিলোসফি কেপলার এবং নিকোলাস তাদের মত করে অবিচ্ছিন্নতা সম্পর্কে কিছু আলোচনা করলেও লিবনিজ প্রথম একে একটি মৌলিক নীতি হিসেবে গড়ে তোলেন। এজন্যই তিনি এটাকে নিজের আবিষ্কার মনে করতেন।  কেপলার বৃত্তের ক্ষেত্রফল নির্ণয়ে অবিচ্ছিন্নতার নীতিটি প্রয়োগ করেন যেখানে তিনি বৃত্তকে শূন্যসন্নিকর্ষী অর্থাৎ ক্ষুদ্রাতিক্ষুদ্র দৈর্ঘ্যের অসীম সংখ্যক বাহু নিয়ে গঠিত একটি বহুভুজ রূপে বিবেচনা করেন এবং ঐ বহুভুজটির অন্তর্গত শূন্যসন্নিকর্ষী ভূমির অসীম সংখ্যক ত্রিভুজের ক্ষেত্রফলের সমষ্টি বৃত্তটির ক্ষেত্রফলের সমান ধরে নেন। অপরদিকে লিবনিজ ক্রমবাচক সংখ্যা থেকে শূন্যসন্নিকর্ষী সংখ্যায় পাটীগাণিতিক প্রক্রিয়ার ন্যায় ধারণাসমূহের সম্প্রসারণে এই নীতিটির প্রয়োগ করেন যা শূন্যসন্নিকর্ষী ক্যালকুলাসের ভিত্তি স্থাপন করে। স্থানান্তর নীতি অধিবাস্তব সংখ্যার প্রেক্ষিতে অবিচ্ছিন্নতার নীতিটির একটি গাণিতিক বাস্তবায়ন প্রদান করে।  জ্যামিতির ছেদ সংখ্যা বিষয়ক অবিচ্ছিন্নতা সংক্রান্ত আরেকটি নীতি ফরাসি গণিতবিদ জিন-ভিক্টর পৌন্সলে তার "Traité des propriétés projectives des figures" বই উল্লেখ করেন।Poncelet, Jean Victor. Traité des propriétés projectives des figures: T. 1. Ouvrage utile à ceux qui s' occupent des applications de la géométrie descriptive et d'opérations géométriques sur le terrain." (1865), pp. 13–14Fulton, William. Introduction to intersection theory in algebraic geometry. No. 54. American Mathematical Soc., 1984, p. 1   লিবনিজের সূত্র প্রণয়ন  ১৬৮৭ সালে বয়েলকে লেখা একটি চিঠিতে তিনি নীতিটা এভাবে বর্ণনা করেছিলেন, "in any supposed transition, ending in any terminus, it is permissible to institute a general reasoning in which the final terminus may be included"। এই উক্তি থেকে মনে হয় লাইবনিৎস সকল ট্রানজিশন বা স্থানান্তর বা রূপান্তরকেই অবিচ্ছিন্ন মনে করতেন। অন্তত জ্যামিতি ও প্রাকৃতিক প্রক্রিয়ার ক্ষেত্রে যে তিনি একে ধ্রুব সত্য মানতেন তাতে কোন সন্দেহ নেই। তিনি মনে করতেন, অবিচ্ছিন্নতার নীতি সত্য বলেই জ্যামিতি ও ইনফিনিটেসিমাল ক্যালকুলাসের নিয়মগুলো পদার্থবিজ্ঞানে প্রয়োগ করা যায়। আর এই নীতি আছে বলেই তিনি কখনো বস্তুবাদী পরমাণুবাদ গ্রহণ করতে পারেননি।John L. Bell, "Continuity and Infinitesimals", স্ট্যানফোর্ড এনসাইক্লোপিডিয়া অফ ফিলোসফি   তথ্যসূত্র   বিষয়শ্রেণী:ক্যালকুলাস বিষয়শ্রেণী:অসীম বিষয়শ্রেণী:ক্যালকুলাসের ইতিহাস
পালঘর লোকসভা কেন্দ্রটি মহারাষ্ট্র রাজ্যের ৪৮ টি লোকসভা কেন্দ্রের একটি এবং ২০০৮ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। এই নির্বাচনী কেন্দ্রটি পালঘর জেলায় অবস্থিত। এই লোকসভা কেন্দ্রের সদর দফতর পালঘর শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল মারাঠি।  মহারাষ্ট্র সবচেয়ে গুরুত্বপূর্ণ আসনগুলির মধ্যে অন্যতম হল পালঘর লোকসভা আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ কারণে ৫ বছরের পূর্বেই নির্বাচন হয়, যা উপনির্বাচন নামে পরিচিত।   বিধানসভা কেন্দ্র গুলি  লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এগুলি হল->    দাহনু বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি পালঘর জেলায় অবস্থিত।    বিক্রমগড় বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি পালঘর জেলায় অবস্থিত।    পালঘর বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়।এই নির্বাচনী এলাকাটি পালঘর জেলায় অবস্থিত।    বোইসার বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি পালঘর জেলায় অবস্থিত।    নল সোপরা বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি পালঘর জেলায় অবস্থিত।    ওয়াসাই বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি পালঘর জেলায় অবস্থিত।   পালঘর লোকসভা কেন্দ্র বিজয়ী বর্তমান ও প্রাক্তন সংসদ   পালঘর লোকসভা কেন্দ্র বিজয়ী বর্তমান সংসদ শিব সেনা দলের সদস্য রাজেন্দ্র গাভিত এবং যিনি গত দুই বারের সংসদ (২০১৯ https://economictimes.indiatimes.com/news/elections/lok-sabha/maharashtra/bjp-mp-rajendra-gavit-joins-sena-to-contest-from-palghar/articleshow/68583612.cms ও ২০১৮ (তিনি ভারতীয় জনতা পার্টির সদস্য হয়ে সংসদ হন ))।  তথ্যসূত্র   আরও পড়ুন  নাসিক লোকসভা কেন্দ্র  হিঙ্গোলি লোকসভা কেন্দ্র ‎  বহিঃসংযোগ পালঘর লোকসভা নির্বাচনের ফলাফল সরাসরি ২০১৯   ভারতে লোকসভা কেন্দ্রের তালিকা  লোকসভা নির্বাচনের ফলাফল সরাসরি ২০১৯  লোকসভা নির্বাচন  বিষয়শ্রেণী:মহারাষ্ট্রের লোকসভা কেন্দ্র বিষয়শ্রেণী:পালঘর জেলা
থাম্ব|ডানে_উপরে|সুলতান ৪র্থ মেহমেদের অধীনে উসমানীয় সাম্রাজ্যের সর্বোচ্চ বিস্তার ইতিহাসলিখনবিদ্যায় উসমানীয় শান্তিপর্ব (ইংরেজি ও লাতিন Pax Ottomana পাক্স ওত্তোমানা বা Pax Ottomanica পাক্স ওত্তোমানিকা) পরিভাষাটি দিয়ে ১৬শ ও ১৭শ শতকে শক্তির শিখরে অবস্থিত উসমানীয় সাম্রাজ্যের বিজিত প্রদেশগুলিতে অর্থাৎ বলকান উপদ্বীপ, আনাতোলিয়া উপদ্বীপ, মধ্যপ্রাচ্য, উত্তর আফ্রিকা ও ককেসাস অঞ্চলে বিরাজমান অর্থনৈতিক ও সামাজিক স্থিতিশীল ঐতিহাসিক পর্বটিকে নির্দেশ করা হয়।  যেসব ইতিহাসবিদ ও লেখক বিজিত অঞ্চলগুলির উসমানীয় শাসনের ইতিবাচক প্রভাবের উপর জোর দিতে চান, তারাই মূলত এই পরিভাষাটি ব্যবহার করে থাকেন। উসমানীয় সাম্রাজ্যের উত্থানের আগে যে অস্থিতিশীলতা বিরাজমান ছিল ও উসমানীয় সাম্রাজ্যের পতনের পরে (প্রথম বিশ্বযুদ্ধের পরে) যে অস্থিতিশীলতার সৃষ্টি হয়, সেগুলির বিপরীতে উসমানীয় শাসনামলের সময় তুলনামূলক স্থিতিশীলতাটিকে তারা ইতিবাচক দৃষ্টিভঙ্গি থেকে উপস্থাপন করেন।  এই পরিভাষাটি আরও ব্যাপকভাবে প্রচলিত একটি লাতিন পরিভাষা রোমান শান্তিপর্ব-র (Pax Romana পাক্স রোমানা) অনুরূপে তৈরি করা হয়েছে।   আরও দেখুন   তুর্কি আতঙ্ক   প্রারম্ভিক আধুনিক পর্ব    তথ্যসূত্র    রচনা ও উৎসপঞ্জি   Richard Hooker. 1996. The Ottomans. Washington State University.    İlber Ortaylı. 2004. Osmanlı Barışı. İstanbul: Timaş.  বিষয়শ্রেণী:১৬শ শতকে আন্তর্জাতিক সম্পর্ক বিষয়শ্রেণী:১৬শ শতকে উসমানীয় সাম্রাজ্য বিষয়শ্রেণী:১৭শ শতকে উসমানীয় সাম্রাজ্য
পরমহংস পরিব্রাজক উপনিষদ () হল মধ্যযুগের সংস্কৃত পাঠ এবং হিন্দুধর্মের ক্ষুদ্র উপনিষদ। পাঠ্যটি অথর্ববেদের সাথে সংযুক্ত, এবং সন্ন্যাস উপনিষদের শ্রেণীবদ্ধ।  পরমহংসের আক্ষরিক অর্থ "সর্বোচ্চ হংস" এবং পরিবর্জক অর্থ "বিচরণ"। ভারতীয় ঐতিহ্যে, হংস "অভিবাসী আত্মা" বা পুনর্জন্ম প্রাপ্ত আত্মার প্রতীক। এই শব্দগুলি উপনিষদে উপসর্গযুক্ত, "বিচরণকারী পরমাত্মা (হংস)" সম্পর্কে জ্ঞানকে বোঝায়।  সন্ন্যাস উল্লেখ করার জন্য পাঠটি উল্লেখযোগ্য, এবং সন্ন্যাসীদের (হংস) বর্ণনা করে বিচরণকারী পাখিরা যেখানেই খাবার খুঁজে পায়, পরমহংস ভিক্ষা করে এবং চারটি বর্ণের কাছ থেকে বৈষম্য ছাড়াই খাদ্য ও জল গ্রহণ করে, আশ্রম উপনিষদে পাওয়া বর্ণনার অনুরূপ।Carl Olson (1997), The Indian Renouncer and Postmodern Poison: A Cross-cultural Encounter, P Lang, , pages 19-20 পাঠ্যটি দক্ষিণ এশিয়ার মধ্যযুগীয় ত্যাগের ঐতিহ্য সম্পর্কে বিশদ বিবরণের জন্যও উল্লেখযোগ্য। পাঠ্যটি দাবি করা যে ত্যাগের পরে বিচরণকারী হিন্দু ধর্মাচারী নৈতিক, বেদান্ত অধ্যয়নের জন্য নিবেদিত, এবং ব্রহ্মের পথে প্রতিষ্ঠিত।  ইতিহাস পাঠ্যটির রচনাকাল ও রচয়িতা অস্পষ্ট। স্প্রকহফ এর মতে, পাঠ্যটি বেশিরভাগ সন্ন্যাস উপনিষদের পরে রচিত হয়েছিল কারণ এটি তাদের উল্লেখ করে এবং এটি খ্রিস্টাব্দ ২য় সহস্রাব্দ রচিত।Joachim Friedrich Sprockhoff (1976), "Saṃnyāsa: Quellenstudien zur Askese im Hinduismus", Volume 42, Issue 2, pages 11-34, Sections on PpU (in German) আবার এটি সম্ভবত খ্রিস্টাব্দ ১৪ বা ১৫ শতকে রচিত হয়েছিল, দক্ষিণ এশিয়ার ইসলামি সালতানাত আমলে।  মুক্তিকা ক্রমের ১০৮টি উপনিষদের তেলুগু ভাষার  সংকলনে, রাম দ্বারা হনুমানের কাছে বর্ণিত, এই উপনিষদটি ৬৬ নম্বরে তালিকাভুক্ত রয়েছে। পাঠ্যটি পরমহংসপরিভ্রাজক উপনিষদ এবং পরমহংসপরিভ্রাজকোপনিষদ নামেও পরিচিত। গঠন উপনিষদ ব্রহ্মা এবং ব্রহ্মার পিতা আদি নারায়ণ এর মধ্যে বক্তৃতা হিসাবে উপস্থাপিত হয়েছে।  পাঠ্যটি আটটি গদ্য অধ্যায়ে গঠন করা হয়েছে। বিষয়বস্তু  পাঠ্যটি দাবি করে যে ব্রহ্মা আদি নারায়ণের কাছ থেকে বর্ণ-ধর্ম (শ্রেণী), আশ্রম-ধর্ম (জীবনের পর্যায়), এবং নিজ নিজ কর্তব্য সম্পর্কে শিক্ষা লাভ করেন।  পাঠ্য জোর দিয়ে বলে, মানুষ তার প্রাপ্তবয়স্ক জীবন শুরু করে তিনটি আকাঙ্ক্ষা (পুত্র, সম্পদ ও স্বর্গীয় জগৎ) দিয়ে, এবং এইগুলি অনুসরণ করার জন্য সে স্বার্থপরতা, অহংকার এবং অন্যান্য সুপ্ত আবেগের আশ্রয় নেয়। সময়ের সাথে সাথে, প্রজ্ঞা তার মধ্যে উদিত হয় এবং সে মুক্তির সন্ধান করে। মুক্তির জন্য  আকাঙ্ক্ষা, ঘৃণা বা বিচ্ছিন্নতা ত্যাগ করে বিচরণকারী হংসের জীবন খোঁজা উচিত।  উপনিষদ তার পাঠ্যের সবচেয়ে বড় অংশ উৎসর্গ করে বিচরণকারী পরমহংসের বৈশিষ্ট্য বর্ণনা করে। পাঠ্য বলে, পরমহংস, বেদান্ত অধ্যয়ন করে এবং ব্রহ্মের পথে প্রতিষ্ঠিত হয়। তিনি ওঁ মন্ত্র পাঠ করেন, তিনি নিঃস্বার্থ তবুও তাঁর আত্মায় (আত্মা) স্থির। তিনি বিশুদ্ধ মনের, বিচ্ছিন্ন, সর্বদা শেখেন। অভ্যন্তরীণ বা বাহ্যিক কোন কিছুর সাথেই তার কোন সংযুক্তি নেই। তার মনে কোন শত্রুতা নেই, সে সব শ্রেণীর (বর্ণ) কাছে খাবার ভিক্ষা করে, কিছু খেতে পেলে সে খুশি এবং না পেলেও সমান খুশি। তিনি স্বাহা উচ্চারণ করেন না, তিনি মন্ত্র বা তান্ত্রিক আচার-অনুষ্ঠানে ব্যস্ত নন। পরমহংস হল "সত্তা, চেতনা ও আনন্দ দ্বারা চিহ্নিত অ-দ্বৈত চেতনার ভর"।  তথ্যসূত্র  উৎস  বিষয়শ্রেণী:হিন্দু ধর্মগ্রন্থ বিষয়শ্রেণী:উপনিষদ্‌ বিষয়শ্রেণী:সংস্কৃত গ্রন্থ
থাম্ব|ডান|The chemical structure of 1-butyl-3-methylimidazolium hexafluorophosphate ([BMIM]PF6), a commonly encountered ionic liquid. আয়নীয় তরল (Ionic Liquid) হল একধরনের লবণ, যা সাধারণ অবস্থায় তরল থাকে। অন্যভাবে বললে, যে সমস্ত লবণের গলনাঙ্ক ১০০ ডিগ্রী সেল্সিয়স (আপাত নির্ধারিত মান) এর কম হয়, শুধুমাত্র তাদেরকেই এই নামে ডাকা হয়। সাধারণ তরল (যেমন জল বা তেল) যেমন শুধু অণু দিয়ে গঠিত হয়, সেরকম না হয়ে আয়নীয় তরল শুধুমাত্র অথবা বেশির ভাগটাই আয়ন দিয়ে গঠিত হয়। এই নামে ছাড়াও এদেরকে আয়নীয় লবণ, তরল লবণ, অথবা গলিত লবণ ইত্যাদি বিভিন্ন নামেও ডাকা হয়ে থাকে।  বেশ কিছু নতুন এবং আকর্ষণীয় বৈশিষ্ট্য থাকার জন্য আয়নীয় তরল অনেক ক্ষেত্রে প্রয়োগ করা হয়েছে, এবং এখনো অনেক জায়গাতে এদের প্রয়োগে সুফল পাওয়া যেতে পারে। সাধারণ লবণ (NaCl) ও সম্পূর্ণ ভাবে আয়ন দিয়ে গঠিত হলেও, এর গলনাঙ্ক অনেক বেশি (801 °C)। এজন্যে সাধারণ লবণকে আয়নীয় কঠিন পদার্থ বলা যেতে পারে।   ইতিহাস  সাধারণ অর্থে "ionic liquid" শব্দটি ১৯৪৩ সালের প্রথম দিকে ব্যবহৃত হয়েছিল।   প্রথম আয়নীয় তরল আবিষ্কারের তারিখ এবং এর আবিষ্কারকের পরিচয় বিতর্কিত। এস গ্যাব্রিয়েল এবং জে ওয়েইনার ১৮৮৮ সালে ইথানলামোনিয়াম নাইট্রেট (গলনাঙ্ক  ৫২-৫৫ °C) আবিষ্কার করেন ।  ১৯১১ সালে প্রফুল্ল চন্দ্র রায় অন্যান্যদের সঙ্গে ইথাইলামাইন, ডাইমিথাইলমাইন এবং ট্রাইমেথাইলামাইনের নাইট্রাইট লবণের প্রস্তুতির সময় লক্ষ্য করেন যে ইথাইলামাইন হাইড্রোক্লোরাইড এবং সিলভার নাইট্রেটের মধ্যে প্রতিক্রিয়ায় অস্থির ইথাইলামোনিয়াম নাইট্রাইট{ (  )  ·  } তৈরি হয়। এটি একটি ভারী হলুদ তরল যা লবণ এবং বরফের মিশ্রণে নিমজ্জিত হলে শক্ত করা যায় না ; সম্ভবত এটি কক্ষ-তাপমাত্রার আয়নীয় তরলের প্রথম রিপোর্ট।   পরবর্তীতে ১৯১৪ সালে, পল ওয়াল্ডেন স্থিতিশীল কক্ষ-তাপমাত্রার আয়নীয় তরল ইথাইলামোনিয়াম নাইট্রেট (  )  ·  (গলনাঙ্ক ১২  °সে) এর কথা জানান। Paul Walden (1914), Bull. Acad. Sci. St. Petersburg, pages 405-422. ১৯৭০ এবং ৮০র দশকে, অ্যালকাইল-প্রতিস্থাপিত ইমিডাজোলিয়াম এবং পাইরিডিনিয়াম ক্যাশনের উপর ভিত্তি করে আয়নীয় তরল, হ্যালাইড বা টেট্রাহ্যালোজেনোঅ্যালুমিনেট অ্যানয়ন সহ, ব্যাটারিতে সম্ভাব্য ইলেক্ট্রোলাইট হিসাবে বিকশিত হয়েছিল।    ইমিডাজোলিয়াম হ্যালোজেনোঅ্যালুমিনেট লবণের ক্ষেত্রে ভৌত বৈশিষ্ট্যগুলি — যেমন সান্দ্রতা, গলনাঙ্ক এবং অম্লতা — অ্যালকাইল বিকল্প এবং ইমিডাজোলিয়াম/পাইরিডিনিয়াম এবং হ্যালাইড/হ্যালোজেনোঅ্যালুমিনেট অনুপাত পরিবর্তন করে সামঞ্জস্য করা সম্ভব।  এর প্রয়োগের দুটি প্রধান দুর্বলতা ছিল আর্দ্রতা সংবেদনশীলতা এবং অম্লতা বা ক্ষারকতা। ১৯৯২ সালে উইলকস এবং জাওয়ারোটকো হেক্সাফ্লুরোফসফেট (  ) এবং টেট্রাফ্লুরোবোরেট (  )এর মতো 'নিরপেক্ষ' দুর্বলভাবে সমন্বয়কারী আয়নের সাথে আয়নীয় তরল তৈরি করেন। এর ফলে এর বাস্তব ব্যবহারের অনেক বিস্তৃত পরিসরের সৃষ্টি হয়।   তথ্যসূত্র    বহিঃসংযোগ   Ionic Liquids Biological Effects Database , free database on toxicology and ecotoxicology of ionic liquids  Corresponding states for ionic fluids  বিষয়শ্রেণী:রসায়ন বিষয়শ্রেণী:আয়ন
thumb|300px|মৌলিক কণিকার আদর্শ মডেল  কণা পদার্থবিজ্ঞানে মৌলিক কণা বা প্রাথমিক কণা হল সেসব কণা , যাদের ক্ষুদ্রতর কোন ভিত্তি বা গাঠনিক একক নেই অর্থাৎ এরা অন্য কোনো ক্ষুদ্রতর কণার সন্নিবেশে গঠিত হয়নি । যদি কোন মৌলিক কণার প্রকৃতপক্ষেই কোন ক্ষুদ্রতর একক না থাকে তবে তাকে মহাবিশ্বের গাঠনিক একক হিসাবে বিবেচনা করা হয় , যা থেকে অন্য সব কণা তৈরি হয়েছে । আদর্শ মডেল অনুযায়ী কোয়ার্ক , লেপটন এবং গেজ বোসনকে মৌলিক কণিকা হিসাবে বিবেচনা করা হয় ।  ঐতিহাসিকভাবে , হ্যাড্রন , মেসন এবং বেরিয়ন (যেমন: প্রোটন এবং নিউট্রন) এমনকি পুরো পরমাণুই একসময় মৌলিক কণিকা হিসেবে বিবেচিত হয়েছে । মৌলিক কণা তত্ত্বের একটি ভিত্তিসূচক ধারণা হল ২০ শতাব্দীর সূচণাভাগের "কোয়ান্টার" ধারণা , যা তড়িৎ-চৌম্বকীয় বিকিরণ সংক্রান্ত অধ্যয়নে নতুন যুগের সূচণা করেছে এবং কোয়ান্টাম বলবিদ্যার সূত্রপাত ঘটিয়েছে । গাণিতিক প্রয়োজনে মৌলিক কণাদিকে বিন্দু কণা হিসেবে বিবেচনা করা হয় , যদিও কিছু কণা তত্ত্ব যেমন স্ট্রিং তত্ত্বে এর ভৌত মাত্রার ধারণা দেয়া হয়েছে ।   একনজরে  thumb|400px|এক নজরে বিভিন্ন গোত্রের প্রাথমিক বা মৌলিক ও যৌগিক কণিকা , এবং তাদের মধ্যকার মিথস্ক্রিয়ার তত্ত্ব সব মৌলকণাই হয় বোসন নয়তো ফার্মিওন (যা তাদের ঘূর্ণনের ওপর নির্ভর করে) । ঘূর্ণন পরিসংখ্যান তত্ত্ব লব্ধি কোয়ান্টাম পরিসংখ্যান চিহ্নিত করে যা ফার্মিওন ও বোসনের মধ্যে পার্থক্য গ'ড়ে দেয় । এ পদ্ধতি অনুযায়ী পদার্থের সাথে জড়িত কণাসমূহ হল ফার্মিয়ন , যার ঘূর্ণন-সংখ্যা (স্পিন) অর্ধ পূর্ণসংখ্যা ; এদের বারোটি ফ্লেভারে ভাগ করা হয় । মৌলিক বলের সাথে যুক্ত কণাদের বলা হয় বোসন , যার ঘূর্ণন পূর্ণসাংখ্যিক ।   ফার্মিয়ন কোয়ার্ক  আপ, ডাউন চার্ম, স্ট্রেঞ্জ টপ, বটম লেপটন ইলেকট্রন, ইলেকট্রন নিউট্রিনো মিউওন, মিউওন নিউট্রিনো টাও, টাও নিউট্রিনো  বোসন গেজ বোসন  গ্লুয়ন ফোটন ডব্লিউ এবং জেড বোসন গ্র্যাভিটন (এখনও তত্ত্বীয়) স্কেলার বোসন হিগস বোসন   আদর্শ মডেল   কণা পদার্থবিজ্ঞানের আদর্শ মডেল ১২ ধরনের ফ্লেভারের প্রাথমিক ফার্মিয়ন এবং তাদের সংশ্লিষ্ট প্রতিপদার্থ, পাশাপাশি বোসন কণা - যারা বলের মধ্যস্ততাকারী এবং হিগস বোসন কণা নিয়ে গঠিত। তবে আদর্শ মডেলের তত্ত্বকে কোন মৌলিক তত্ত্ব হিসাবে না দেখে কেবল একটি ধারণা হিসেবেই বিবেচনা করা হয়, কারণ এটি আইনস্টাইনের সাধারণ আপেক্ষিক তত্ত্বের সাথে সঙ্গতিপূর্ণ কিনা তা জানা যায়নি।   তথ্যসূত্র    বহিঃসংযোগ    Greene, Brian, "Elementary particles". The Elegant Universe, NOVA (PBS)  particleadventure.org: The Standard Model  Unsolved Mysteries. Beyond The Standard Model  What is the World Made of? The Naming of Quarks  particleadventure.org: Particle chart  University of California: Particle Data Group  CERNCourier: Season of Higgs and melodrama   Pentaquark information page  Interactions.org Particle physics news  Symmetry Magazine, a joint Fermilab/SLAC publication  "Sized Matter: perception of the extreme unseen"  — Michigan University project for artistic visualisation of subatomic particles.  বিষয়শ্রেণী:মৌলিক কণিকা বিষয়শ্রেণী:কোয়ান্টাম বলবিজ্ঞান বিষয়শ্রেণী:কোয়ান্টাম ক্ষেত্র তত্ত্ব বিষয়শ্রেণী:কণা পদার্থবিজ্ঞান বিষয়শ্রেণী:অতিপারমাণবিক কণা
তাজ খান কররানী (শাসনকাল ১৫৬৪-১৫৬৬) ছিলেন বাংলা, উড়িষ্যা ও বিহারের অংশবিশেষ শাসনকারী আফগান বংশোদ্ভূত কররানী রাজবংশের প্রতিষ্ঠাতা।  তাজ খান পূর্বে আফগান সম্রাট শের শাহ শুরির অধীনস্থ কর্মচারী ছিলেন। তিনি দক্ষিণ পূর্ব বিহার ও পশ্চিম বাংলার বড় এলাকা দখল করেন। তিনি বাংলার তৎকালীন সুলতানকে হত্যা করেন ও বাংলার নিয়ন্ত্রণ লাভ করেন।Karrani Dynasty in Far East Kingdoms South Asia  তাজ খানের ছোট ভাই সুলায়মান খান কররানী তার উত্তরসুরি হন।  আরও দেখুন বাংলার শাসকগণ বাংলার ইতিহাস পশ্চিমবঙ্গের ইতিহাস ভারতের ইতিহাস  তথ্যসূত্র  বিষয়শ্রেণী:১৫৬৬-এ মৃত্যু বিষয়শ্রেণী:কররানী রাজবংশ বিষয়শ্রেণী:পশতুন বংশোদ্ভূত ভারতীয় ব্যক্তি